ચીનમાં એપ્રિલમાં એસસીઓ બેઠક દરમિયાન રક્ષા મંત્રી નિર્મલા સીતારમણે આ અભ્યાસમાં સામેલ થવા માટે મંજૂરી આપી હતી. આ દરેક આઠ દેશ શાંતિ મિશન ૨૦૧૮ અંતર્ગત અભ્યાસ કરી રહ્યા છે. સેનાના પ્રવક્તા કર્નલ અમન આનંદે જણાવ્યું કે, આ અભ્યાસથી શંઘાઈ સહયોગ સંગઠનમાં સામેલ દેશને આતંકવાદીઓ વિરુદ્ધ ઓપરેશન ચલાવવા માટે પ્રશિક્ષણ આપવામાં આવશે. આ દરમિયાન સેનાની વચ્ચે વાતચીત, ઓપરેશનમાં આંતરિક સમજણ, જોઈન્ટ કમાન્ડની સ્થાપના, કંટ્રોલ સ્ટ્રક્ચર્સ અને આતંકી જોખમોનો સામનો કરવા માટે મોક ડ્રિલ જેવો અભ્યાસ કરાવવામાં આવશે.